text: Røveri mod Netto-butik
  21 juni 2012 kl. 08.22
  Netto i Jernbanegade i Kolding var onsdag aften klokken 19.55 udsat for røveri, skriver kolding-netavis.dk.
  To maskerede mænd bevæbnede med en kniv og en pistol truede sig til et mindre beløb.
  Mændene talte gebrokkent dansk, så de er formentlig af anden etnisk baggrund end dansk.
  Den mand, der truede med en pistol, beskrives som 175-180 centimeter høj, slank og var iført en sort sweatshirt med vandrette striber rundt om kroppen, hvide handsker og et rødt-hvidt tørklæde, der dækkede ansigtet.
  Den anden røver truede med en kniv og beskrives som 175-180 centimeter høj, slank og var iført en blå arbejdsjakke, hvide handsker og havde en hvid støvmaske for mund og næse.
  Oplysninger i sagen kan gives til Sydøstjyllands Politi på 1-1-4.
  